TV7 JERUUSALEMMA UUDISED
Meie tänased teemad -
Palestiinlased ülistavad juudi mehe mõrva
Iisrael ründas väidetavalt Süüriat
Terroristid tulistavad rakette Lõuna-Iisraeli
Kreeka uusnatsid ründasid juute
Keenias ja Itaalias vahistati terrorirünnakute kavandajaid
TV7 Jeruusalemma Uudistest - Shalom!
Israel Today kirjutab Palestiina terroristi mõrvatud juudi mehest.
Mahmoud Abbasi juhitud Palestiina omavalitsuse Fatah partei
ülistas eelmisel teisipäeval toimunud mõrva,
kus araabia terrorist pussitas surnuks
Samaarias bussipeatuses seisnud juudi mehe.
Evyatar Borovsky nimelisel ohvril oli viis 1-7-aastast last.
Ohver polevat kartnud elada Samaarias, Yitzhari kogukonnas,
vaatamata sealsetele sagedastele terrorirünnakutele.
Ta olevat ema väitel teadnud, kuhu ta elama asus.
Tal oli eesmärk. Ta kandis relva ega kartnud kunagi.
Ta uskus Jumalat.
Iisraeli julgeolekuväed vahistasid kahtlusaluse.
Ilmnes, et vaid pool aastat tagasi oli mees Iisraeli vanglast vabanenud.
Mõrvast raevunud juudi asunikud marssisid Palestiina naaberlinna,
kus nad süütasid põlema põlde ja loopisid kividega Palestiina autosid.
Iisraeli tuletõrje kustutas tule ja politsei vahistas mõned
märulis osalenud juudi noored.
Uudiste teatel tegid Iisraeli Õhujõud samal päeval Gazasse raketirünnaku,
mille objektiks oli tuntud terrorist, kes osales hiljuti
Lõuna-Iisraelis toimunud raketirünnakus.
See oli Iisraeli Õhujõudude esimene
otseselt Palestiina terroristile sunnatud rünnak,
pärast Iisraeli novembrikuist operatsiooni Kaitsesammas,
mis tehti Gazast lähtuvate raketirünnakute tihenemise tõttu.
Mahmoud Abbasi juhitud PO juhtiv parteirühm
ülistas teisipäeval toimunud Evyatar Borovsky mõrva.
Palestiina meedia ülistas mõrvarit ja Fatah ametlikul Facebooki lehel
olid fotod sangarmõrvarist ja tema põlatud asunikust ohvrist.
Ynet News kirjutab Iisraeli väidetavatest rünnakutest Süürias.
Eelmise nädala reedel olevat rünnaku objektiks olnud
Süüriast Liibanoni Hezbollah poole teel olnud raketisaadetis.
Kaks päeva hiljem, eelmise pühapäeva öösel
pommitas Iisrael väidetavalt Damaskuse lähedal asunud
armee uurimiskeskust ja teisi objekte.
USA ametnike poolt NBC-le edastatud andmetel
olid mõlema rünnaku objektiks Fateh-110 raketid,
mida toimetati Iraanist Hezbollahle.
Laupäeval ütles president Obama, et Iisraelil on õigus kaitsta end
arenenud relvade sattumise eest Hezbollah kätte.
President Obama keeldus kommenteerimast,
kas rünnakud toimusid või mitte, kuid rõhutas,
et need oleks olnud põhjendatud.
Arutz Sheva teatel tulistasid terroristid eelmise neljapäeva öösel
Lõuna-Iisraeli kaks raketti, mis ei tekitanud mingit kahju.
Piirkonna elanike sõnul ei kõlanud rünnakute eel erandlikult õhuhäire,
mille vältel on elanikel mõni sekund aega peavarju otsida.
Nädala alguses ütles IKJ esindaja, et kaitsejõud ei salli ühtki katset
Iisraeli elanikele ja sõduritele kahju teha,
ning IKJ ei kavatse aktsepteerida operatsioonile Kaitsesammas
eelnenud olukorra kordumist.
Möödunud kuude vältel on toimunud mitmeid üksikuid raketirünnakuid.
Eelmisel nädalal hoiatas peaminister Benjamin Netanyahu,
et rünnakutega tegeletakse karmilt ja Iisrael teeb kõik,
et oma kodanikke kaitsta.
Kreeka uusnatside partei Kuldne Koidukuma
tegi taas karmi rünnaku juhtiva juudi organisatsiooni vastu.
Partei väitel valitsevad sionistid USA ja Kreeka poliitikat.
Partei mõistab oma veebilehe artiklis hukka Kreeka peaministri Samarase
peatse Washingtoni-visiidi, mille vältel ta peaks pidama kõne
AJC ehk Ameerika Juudi Komitee Maailma Foorumil.
Partei esitleb ka koomiksit, kus näeb Kreeka peaministrit Samarast
verist AJC logo ja pilapilte juutide kohta.
Koomiks meenutab 1930.-1940. aastate natsidest inspireeritud
kohutavaid koomikseid Euroopas.
Ka president Obama kohta oli pilapilt,
kus teda kujutleti uskliku juudina, ning teisel pildil kirjeldati teda
rassistlike terminitega.
AJC juhi David Harrise sõnul ei püüa Kuldne Koidukuma
oma vihkamisideoloogiat isegi varjata,
vaid 70 aastat pärast holokausti esindab see salakavalat nägemust,
mille ees ei tohi tänapäeval silmi sulgeda.
See pole esimene kord, kui Kuldne Koidukuma AJC-d ründab.
Samasuguseid vihasõnumeid levitati ka AJC Ateena-visiidi ajal jaanuaris.
AJC osales jaanuaris solidaarsuse väljendusena
koos Kreeka-Ameerika kogukonnaga meditsiiniabi vajavate kreeklaste
toetamisel.
Harrise väitel on AJC-l pikad ja viljakad suhted Kreekaga,
ning Kreeka peaministri Samarase kõnelemine AJC foorumil
on viimase jaoks auasi.
Ameerika Juudi Komitee Harrise sõnul saab Samaris tohutu
ülemaailmse publiku, kes on valmis teda kuulama
ning osutama toetust Kreeka helgele ja rikkale tulevikule.
Harrise sõnul loodavad nad, et Kuldne Koidukuma
kaob kord ärateenitud unustusse.
Eelmise aasta valimistel sai partei parlamendis 18 kohta.
Partei on muutunud kurikuulsaks seoses oma karmide antisemitistlike
ja välismaalaste-vaenuliku retoorika tõttu.
Parteid süüdistatakse ka rünnakutes juutide ja välismaalaste vastu.
Iisraeli rahvusuudiste Arutz Sheva teatel mõistis Keenia kohus
eelmisel neljapäeval süüdi kaks Iraani meest
väidetavateks pommirünnakuteks mõeldud lõhkeainete omamises.
Kaitseadvokaatide väitel küsitlseid Iisraeli julgeolekuametnikud
kahtlusaluseid nende Keenias vahi all olles.
Süüdistaja lükkas väited ümber.
Uudisteagentuuri AFP teatel ütles Iisraeli peaminister Netanyahu,
et mehed olid kavandanud rünnakuid iisraellaste vastu Keenias.
Ka Itaalia politsei vahistas eelmise nädala teisipäeval 4 meest,
keda kahtlustatakse terrorirünnakute kavandamises Itaalias,
USAs ja Iisraelis, teatas Reuters News.
Üks vahistatu olevat tuneeslane,
Lõuna-Itaalia linna Andrea moshee endine imaam.
Mehed pidi koolitama terroriste ja saatma neid välismaale võitlema.
Uurijate sõnul värbasid mehed illegaalseid immigrante,
et saata neid hiljem treeninglaagreisse Iraaki, Afganistani, Jeemenisse
ja Tshetsheeniasse.
Märkimisväärne on see, et koht kuhu raku poolt värvatud
väljaõppele saadeti, oli Tshetsheenia,
kuna väidetavalt veetis Bostoni pommitaja Tamerla Tsarnajev
samuti aega Tshetsheenias ja selle naaberriigis Dagestanis
seoses oma ideoloogilise teekonnaga islamismi poole.
Need olid meie tänased uudised. Shalom ja kohtumiseni!
Tõlge: Monika Jaaguri